<classify> RAIS wa Zanzibar ambaye pia ni Makamu Mwenyekiti wa CCM Zanzibar, Dk Ali Mohamed Shein amesema kuwa wazee wa Chama cha Mapinduzi CCM ambao ni waasisi, ni watu muhimu wa kuyaenzi na kuyalinda Mapinduzi ya Januari 12, 1964 hivyo ni vyema wakaenziwa.Aliyasema hayo jana katika Ukumbi wa Jamhuri Wete alipokutana na kufanya mazungumzo na wazee wa Chama Cha Mapinduzi CCM wa wilaya ya Wete.Alisema juhudi hizo zote za kuendelea kuwatunza na kuwaenzi wazee zinatokana na mikakati na kauli ya Hayati Abeid Karume chini ya Manifesto ya chama cha Afro Shiraz ASP ya kuhakikishwa wazee wanatunzwa na wanaenziwa vizuri.Alieleza haja kwa vijana kuwahudumia na kuwatunza wazee kwani wana historia kubwa katika kuipigania nchi yao na jasho lao katika kupigania uhuru wa Zanzibar.Rais Shein aliwataka vijana kuwatumia wazee kwani wana mchango. Alisisitiza kutumia nguvu kubwa ya umoja na mshikamano wao ili kuendelea kupata mafanikio zaidi.Aliwapogenza wazee wa Wilaya ya Wete kwa risala yao ambayo ina mambo ya msingi na pongezi kwa Serikali kwa kutekeleza vyema Ilani ya CCM kwa vitendo sambamba na kueleza changamoto zilizopo ambazo zinafanyiwa kazi.Alieleza kuwa jambo kubwa lililofanywa na serikali yake ni kuhakikisha wananchi wakiwemo wazee wanapata huduma za afya bure vikiwemo vipimo vyote kama vileX ray CT Scan kipimo kikubwa cha MRI ambacho ni ghali kupata huduma zake duniani kote na vingine.  <topic>: kitaifa 